section_heading: Životopis
paragraph_text: Rođen je kao jedanaesto i posljednje dijete Jurja i Ane Rusan. U dobi od 11 godina roditelji ga upisuju u nižu gimnaziju kod dominikanaca u Zagrebu; nakon ukidanja te škole iza II. svjetskog rata prelazi u nabiskupsko sjemenište na zagrebačkoj Šalati, na prijedlog i uz zauzimanje očevog bratića mons. Leopolda Rusana. Tijekom školovanja u sjemeništu odlučuje se postati svećenik, i to u sklopu isusovačkog reda.